FI
C 257/14
Euroopan unionin virallinen lehti
4.7.2022
Unionin tuomioistuimen määräys (kahdeksas jaosto) 17.5.2022 (ennakkoratkaisupyyntö, jonka on esittänyt Supremo Tribunal Administrativo – Portugali) – Estaleiros Navais de Peniche SA v.
Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA (Asia C-787/21) (1) (Ennakkoratkaisupyyntö – Unionin tuomioistuimen työjärjestyksen 99 artikla – Julkisia tavaranhankintoja ja rakennusurakoita koskeviin sopimuksiin liittyvät muutoksenhakumenettelyt – Direktiivi 89/665/ETY – 1artiklan 3 kohta – Oikeussuojan tarve – Oikeus muutoksenhakumenettelyihin – Tarjoajan poissulkeminen hankintaviranomaisen lopulliseksi tulleella päätöksellä, koska hän ei ole riitauttanut tarjouksensa poissulkemisperusteita koko laajuudessaan – Oikeussuojan tarpeen puuttuminen) (2022/C 257/19) Oikeudenkäyntikieli: portugali Ennakkoratkaisua pyytänyt tuomioistuin Supremo Tribunal Administrativo
Asianosaiset Valittaja: Estaleiros Navais de Peniche SA Vastapuolet: Município de Aveiro, Navaltagus – Reparação e Construção Naval SA, Navalrocha – Sociedade de Construção e Reparações Navais SA
Määräysosa Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY, sellaisena kuin se on muutettuna 11.12.2007 annetulla Euroopan parlamentin ja neuvoston direktiivillä 2007/66/EY, 1 artiklan 3 kohtaa on tulkittava siten, että se estää julkista hankintaa koskevan sopimuksen tekomenettelystä hankintaviranomaisen päätöksellä, josta on tullut lopullinen, poissuljettua tarjoajaa riitauttamasta sopimuspuolen valintaa koskevaa päätöstä.
Tässä yhteydessä merkitystä ei ole sillä, että poissuljettu tarjoaja väittää, että se voitaisiin valita hankintasopimuksen sopimuspuoleksi, jos hankintaviranomainen päättäisi kyseisen päätöksen kumoamisen jälkeen järjestää uuden hankintamenettelyn.
(1)
Jättämispäivä: 16.12.2021.
Ennakkoratkaisupyyntö, jonka Consiglio di Stato (Italia) on esittänyt 29.9.2020 – Fastweb SpA ym. v.
Autorità per le Garanzie nelle Comunicazioni (Asia C-468/20) (2022/C 257/20) Oikeudenkäyntikieli: italia Ennakkoratkaisua pyytänyt tuomioistuin Consiglio di Stato
Pääasian asianosaiset Valittajat: Fastweb SpA, Tim SpA, Vodafone Italia SpA ja Wind Tre SpA Vastapuoli: Autorità per le Garanzie nelle Comunicazioni